Kas vajate korra loomiseks klassis tuge?
Saan üldiselt hästi hakkama, vajan harva juhtkonna/tugimeeskonna abi.
Ma ei oska hoida distsipliini ja töömeeleolu tunnis.
#000000
Ülemiste City investeerib rahvusvahelise hariduse arendamisse üle 21 miljoni euro
#000003
Ülemiste City rajab linnaku südamesse Eesti esimese rahvusvahelise, kogu haridusteed katva õpikvartali, millest saab Eesti suurim investeering rahvusvahelisse haridusse.
#000004
Kahe aastaga valmivas uues hariduskvartalis leiavad kodu Tallinna Rahvusvahelise Kooli õppijad alates lasteaiast ja eelkoolist kuni gümnasistideni, lastehoid ning Eesti Ettevõtluskõrgkool Mainor IT üliõpilased. Enam kui 21 miljoni eurosest arendusest saab Eesti suurim investeering rahvusvahelisse haridusse.
#000005
„Tehnoloogiasektor ‒ sealhulgas kogu tark tööstus ‒ kasvab kiirelt nii Ülemiste Citys kui Eestis tervikuna. Soovime, et kõik selles sektoris loodud ja loodavad töökohad jääks Eestisse,“ rõhutas Mainor Grupi juhatuse esimees Kadi Pärnits. „Ei ole saladus, et nõudlus ka rahvusvaheliste tippspetsialistide osas kasvab samas tuules. Pikema lepinguga spetsialistid tulevad Eestisse tööle koos peredega ja soovivad, et nende lastele oleks ka siin tagatud maailmatasemel haridusvõimalused. Mainor on eraharidusse panustanud juba 30 aastat ning see uus arendus aitab meil kasvatada rahvusvaheliste õppekohtade arvu enam kui kahekordselt.“
#000006
Hariduskvartal pakub avamise järel kooli- ja lasteaiakohti enam kui 500 lapsele. Oodatud on ka nii eesti kui inglise keelt kõnelevad lasteaialapsed. Lisaks on linnakus rahvusvaheline perearsti- ja tervishoiuteenus, kodud ning muu peredele esmavajalik. „Oleme linnakusse juurde toomas ka tervist. Uue hariduskvartali kõrvale on tulemas uus tervise ennetusele ja innovatsioonile keskenduv ligi 400 spetsialistiga kuuekorruseline tervisemaja,“ lisas Pärnits.
#000007
Tallinna Rahvusvaheline Kool pakub just rahvusvaheliste talentide peredele mõeldes IB-õppel haridust, mis lubab jätkata haridusteed kogu maailma IB-koolides, olles ka üks ihaldatumaid sisseastumislävendeid ülikooli. Lisaks aitab kool Eestisse naasta rahvusvahelist karjääri teinud tippudel, kelle pered soovivad jätkata rahvusvahelist haridusteed. „Huvi rahvusvahelise hariduse vastu on järjest suurem ning koolide kasv viimastel aastatel olnud kiire. Uus arendus annab meile taas võimaluse kõiki huvilisi vastu võtta,“ lisas Tallinna Rahvusvahelise Kooli direktor Olavi Otepalu.
#000008
Rahvusvahelise hariduskvartali ehitamine otse Ülemiste City keskmesse loob Mainor Ülemiste juhatuse esimehe Ursel Velve kinnitusel suurt väärtust. „Noorte tulevikutalentide kolimine otse linnaku südamesse elavdab nii meie linnaelu kui -melu. Uut hariduskvartalit hakkab täiendama üle tee asuv teadushuvilistele noortele loodud Rakett69 teadusstuudiod. Koos koolidega laiendame ka linnaku rohealasid, loome nii liikumis- ja aktiivalasid kui ka õues töötamise ja puhkamise kohti. Kõik vajalik peab olema meil kohapeal, et saaksime pakkuda maailma parimatele võimalusi ka peredega siia tulla.“
#000009
Ülemiste City uus hariduskvartal luuakse liikuma kutsuva ja õppima suunava kooli põhimõtete järgi, mis on loodud koostöös Tartu Ülikooli liikumislaboriga. Seda iseloomustab roheliste aktiivaladega kooliümbrus, valgusküllane ja avar õpikeskkond, rohekatused ning tehnoloogiarohke keskkond.
#000010
Hariduskvartal saab Ülemiste Citys nurgakivi tänavu sügistalvel ning valmib 2024. aasta keskel. Projekti peaarhitekt on 3+1 arhitektid ning ehitustööde konsortsiumleping on sõlmitud Nordeconi ja Embach Ehitusega.
#000011
Hetkel ainult üks arvamus teemale “Ülemiste City investeerib rahvusvahelise hariduse arendamisse üle 21 miljoni euro”
#000012
Õpilaste käitumisprobleemid tunnis: kuidas õpetajaid nende ennetamiseks ja lahendamiseks paremini ette valmistada?Mõni algus on eriti raske – jutt õpikutest Heaks õpetajaks õpitakseHaridus ja raamatud on kõige parem vits vaenulike inforünnakute vastuKoolid tähistasid eesti kirjanduse päeva
#000019